Publication: Magyar Közlöny
Issue: MK-1999-69 (Year: 1999, Number: 69)
Era: 1990-2004
Section: A 32/1994. (XI. 10.) IKM rendelet melléleteként kiadott
Paragraph Index: 49

A 32/1994. (XI. 10.) IKM rendelet melléleteként kiadott Építőipari Kivitelezési Biztonsági Szabályzat a következőképpen módosul: Az 1.6. pont helyébe a következő rendelkezés lép: „1.6. A kivitelező vagy ha az építési munkát több kivitelező végzi az építtető köteles értesítést küldeni az Országos Munkabiztonsági és Munkaügyi Főfelügyelőség területileg illetékes felügyelőségéhez a munkálatok megkezdése előtt, abban az esetben, ha — az építési munka terjedelme az előzetes ütemezés szerint meghaladja a 30 munkanapot és az egyidejűleg foglalkoztatottak száma meghaladja a 20 főt, vagy — az építési munka terjedelme meghaladja az 500 főnap mértékét. Az előzetes értesítés tartalmazza a 2. számú mellékletben foglaltakat.” 1999/69. szám A 2.4. pont második mondata helyébe a következő rendelkezés lép: „2.4. Amennyiben munkahelyét elhagyja kijelöli azt a személyt, aki rendelkezik a 2.2. pontban foglalt feltételekkel és távollétében a munka irányítását végzi, illetve a biztonság érdekében szükséges intézkedéseket megteszi, valamint a kijelölést többiek tudomására hozza.” Az 5.3. pont első francia bekezdése helyébe a következő rendelkezés lép: [Földmunkák végzésekor:] „— munkagödör esetén 0,25 m és 1,25 m mélység között jelzőkorlátot, 1,25 m-t meghaladó mélységnél védőkorlátot;” [kell létesíteni.] A 6.3. pont helyébe a következő rendelkezés lép: „6.3. Az anyagokat csak olyan mennyiségben szabad egymásra helyezni, hogy a rakat állékonysága megfelelő legyen.” A 8.1. pont a következő rendelkezéssel egészül ki: „8.1. Nem kell talajmechanikai vizsgálatot végezni abban az esetben, ha a 8.10. pont szerint, a legkedvezőtlenebb (laza, szemcsés) talaj figyelembevételével történő dúcolást, illetve rézsűhajlásokat alkalmazzák.” A 8.19. pont a következő rendelkezéssel egészül ki: „8.19. Ettől eltérni abban az esetben szabad, ha a munkaárokban emberi munkavégzés nem történik és a tervező az alkalmazott technológia, csőátmérő stb. figyelembevételével a tervekben írja elő a biztonságos munkavégzés feltételeit.” A 13.1. pont helyébe a következő rendelkezés lép: „13.1. Azokon a tetőszerkezeteken, amelyeknek dőlésszöge a 20 fokot meghaladja, de 45 foknál nem nagyobb és magassága a talajszinthez képest eléri a 2 métert, munkát csak akkor szabad végezni, ha az 5.2. pontban meghatározottak szerint védőberendezést és/vagy a munkát végző személy vagy személyek zuhanás elleni védelmét kialakították.” A 14.2.2. pont helyébe a következő rendelkezés lép: „14.2.2. Szerkezeti vázlat alapján építhetők termékszabványban meghatározott elemekből készített bakállványok, a 6 méternél nem magasabb létraállványok, valamint a 2000 N/négyzetméter terhelésnél nem nagyobb igénybevételű, 6 méternél nem magasabb fémállványok a csak szabványos elemekből készült állványok.” A 14.5.1.1. pont második mondata helyébe a következő rendelkezés lép: „14.5.1.1. Az állványpadozatul szolgáló 48 mm vastag pallókat, illetve a deszkatáblákat úgy kell alátámasztásra helyezni, hogy a pallók a felfekvés külső szélén legalább 150 mm-rel, de legfeljebb 300 mm-rel nyúlhatnak túl.” A 14.5.1.6. pont helyébe a következő rendelkezés lép: „14.5.1.6. Az állványpadozat anyaga teljesen egészséges, kifogástalan minőségű, legalább II. minőségű osztályú, a végein vasalattal ellátott fűrészelt fenyőárú legyen.” A 14.5.1.7. pont második mondata helyébe a következő rendelkezés lép: „14.5.1.7. Amennyiben a munka jellege vagy az építmény homlokzati alakja ezt nem teszi lehetővé, akkor vagy a belső oldalt is el kell látni védőkorláttal, vagy egyéni védőeszközzel kell biztosítani a védelmet.” A 14.5.4.—14.5.6.2. pontok hatályukat vesztik. A 14.5.7.2. pont helyébe „Építési átjárók” szöveg lép. A 14. fejezet a következő rendelkezésekkel egészül ki: [Építőipari állványok] „14.6. Mobil szerelő, guruló állványok 14.6.1. A mobil szerelő, guruló állványok padozatát teljes állványszélességben egymás felett úgy kell elhelyezni, hogy azok közötti távolság a 2 m-t nem haladhatja meg. A felhajtható ajtók egymás fölé nem eshetnek. A munkaszintek megközelítése csak belülről történhet, kívülről felmászva a munkaszintek megközelítése tilos. 14.6.2. Az állványok összeállítását a szerelési utasításnak megfelelően csak az arra kioktatott személyek végezhetik.” A 18.2. pont helyébe a következő rendelkezés lép: „18.2. A bontási munkát csak a 2.1. pont szerinti szakképesítéssel, tapasztalattal és megfelelő gyakorlattal rendelkező személy irányításával szabad végezni.” A 19.6. pont helyébe a következő rendelkezés lép: „19.6. A bontott azbeszt tartalmú építési anyagot zárt rendszerben kell a zárt szállítójárműhöz juttatni.” A 21.8. pont helyébe a következő rendelkezés lép: „21.8. Amennyiben a szellőztetés, illetve átlevegőztetés nem biztosítható, izolációs (zártrendszerű) légzésvédő készüléket kell használni.” A 20.18. és a 20.20. pont hatályát veszti A 22.1. pont helyébe a következő rendelkezés lép: „22.1. Építési kivitelezési munkák során veszélyes anyagokat és készítményeket csak a vonatkozó jogszabályok figyelembevételével szabad alkalmazni, illetve felhasználni” A 22.2—22.8. pontok hatályukat vesztik. A 23. fejezet rendelkezései hatályukat vesztik. 1999/69. szám A szabályzat új 24. fejezettel egészül ki: „24. A létrákra vonatkozó követelmények 24.1. Támasztólétra munkavédelmi követelményei 24.1.1. A támasztólétrát elcsúszás ellen biztosítani kell. 24.1.2. A támasztólétra vége legalább 1,0 m-rel nyúljon a kilépőszint fölé, és hossza legfeljebb 6,0 m legyen. Könnyűfémből készült (kitolható) támasztólétrát 6,0 m hosszúság felett is lehet használni, ha a gyártó vagy forgalmazó a megfelelőséget tanúsítja vagy tanúsíttatja. 24.1.3. A támasztólétrák fokainak egymástól való távolsága 350 mm-nél nagyobb, a létrapofák belmérete pedig 400 mm-nél kisebb ne legyen. 24.1.4. A támasztólétrán tartósan munkát végezni nem szabad. 24.2. Kétágú létra munkavédelmi követelményei. 24.2.1. A kétágú létrákon — szétcsúszás megakadályozására — mindkét ágon rögzített és az igénybevételnek megfelelően méretezett kötőelemet kell alkalmazni. 24.2.2. A kétágú létra hossza legfeljebb 5,0 m lehet.”* A szabályzat új 25. fejezettel egészül ki, a következők szerint: „25. Minimális egészségügyi létesítési szabályok 25.1. Öltözőhelyiségek 25.1.1. Megfelelő öltözőhelyiségeket kell biztosítani a munkavállalók számára, amennyiben tevékenységüket munka- vagy védőruhában végzik. Az öltözőhelyiség legyen könnyen hozzáférhető, megfelelő méretű, és el kell látni ülőhelyekkel. 25.1.2. Az öltözőhelyiségben biztosítani kell, hogy a munkavállalók saját ruhájukat és személyes holmijukat elzárhassák, illetve szükség esetén munkaruhájukat megszáríthassák. Szükség szerint — pl. veszélyes anyagok, nedvesség, erős szennyeződés esetén — biztosítani kell a munka-, védőruházat és saját ruházat elkülönített tárolását. 25.1.3. Biztosítani kell elkülönített öltözőhelyiséget vagy az öltözőhelyiség elkülönített használatát nők és férfiak számára. 25.2. Zuhanyozók és mosdók 25.2.1. Megfelelő számú zuhanyozót kell biztosítani a munkavállalók számára, ha a munka jelege vagy egészségügyi okok indokolják. Biztosítani kell külön zuhanyozóhelyiséget vagy a zuhanyozóhelyiségek elkülönített használatát nők és férfiak számára. 25.2.2. A zuhanyozóhelyiség mérete és a zuhanyok száma tegye lehetővé a munkavállalók akadálytalan tisztálkodását. A zuhanyt hideg és meleg folyóvízzel kell ellátni. * A rendelkezés korábban a 14.5.4.—14.6.2. pontokban voltak meghatározva. 25.2.3. Ahol nem indokolt a 24.2.1. pontban foglaltak szerint zuhanyozót biztosítani, ott a munkahelyek és öltözőhelyiségek közelében hideg-melegvizes mosdókat kell biztosítani külön vagy elkülönített használattal a nők és férfiak számára. 25.2.4. A zuhanyozó- vagy mosdóhelyiségek és az öltözőhelyiségek között a közvetlen átjárás lehetőségét biztosítani kell. 25.3. Megfelelő számú, mosdóval ellátott WC-t kell biztosítani a munkahelyek öltöző-fürdőhelyiségek közelében. A mellékhelyiségeket vagy azok külön használatát kell biztosítani a nők és a férfiak számára.” A szabályzat kiegészül e szabályzat mellékletében foglalt 2. számú melléklettel: Melléklet „2. számú melléklet Az előzetes értesítés tartalma

Source: https://magyarkozlony.hu/hivatalos-lapok/ef16986d29d66bcee78a706125933213f3ac9038/dokumentumok/643fd8fd91ee08418d5699faf660342e715afb47/letoltes